**Medgyes története**

**Medgyes** ([románul](https://hu.wikipedia.org/wiki/Rom%C3%A1n_nyelv) Mediaș, [németül](https://hu.wikipedia.org/wiki/N%C3%A9met_nyelv) Mediasch, [szászul](https://hu.wikipedia.org/wiki/Erd%C3%A9lyi_sz%C3%A1sz_nyelv) Medwisch vagy Medwesch) [megyei jogú város](https://hu.wikipedia.org/wiki/Munic%C3%ADpium_(Rom%C3%A1nia)) [Romániában](https://hu.wikipedia.org/wiki/Rom%C3%A1nia), [Erdélyben](https://hu.wikipedia.org/wiki/Erd%C3%A9ly" \o "Erdély), [Szeben megyében](https://hu.wikipedia.org/wiki/Szeben_megye). [Nagyszebentől](https://hu.wikipedia.org/wiki/Nagyszeben) 56 km-re északkeletre, a [Nagy-Küküllő](https://hu.wikipedia.org/wiki/Nagy-K%C3%BCk%C3%BCll%C5%91_(foly%C3%B3)) két partján fekszik, [Segesvártól](https://hu.wikipedia.org/wiki/Segesv%C3%A1r) 39 km-re, [Balázsfalvától](https://hu.wikipedia.org/wiki/Bal%C3%A1zsfalva" \o "Balázsfalva) pedig 41 km-re.

Neve a [magyar](https://hu.wikipedia.org/wiki/Magyar_nyelv) [meggy](https://hu.wikipedia.org/wiki/Meggy) szóból ered – esetleges személynévi áttétellel –, és mai írásmódja a 19. században alakult ki. 1267-ben Mediesy, 1283-ban Medies, 1387-ben Medwisch, 1423-ban Maggyes, 1467-ben Medwes, 1478–80-ban Myttuis, 1501-ben Mytuesz és Mytuesch, 1503-ban Mydwiss, 1589-ben Media, 1601-ben Metwisch alakban írták. [Német](https://hu.wikipedia.org/wiki/N%C3%A9met_nyelv) neve a magyarból, [román](https://hu.wikipedia.org/wiki/Rom%C3%A1n_nyelv) neve meg abból való.

Története

A [12. században](https://hu.wikipedia.org/wiki/12._sz%C3%A1zad) egy valószínűleg [székely](https://hu.wikipedia.org/wiki/Sz%C3%A9kelyek) lakosságú falu terült el a mai Belsővártól északkeletre, a str. Petru Rareș/Langgasse, a str. Bisericii/Pfarhofgasse és a Mihai Viteazul/Zekesch utca környékén. Temetőjét az [evangélikus](https://hu.wikipedia.org/wiki/Evang%C3%A9likus_kereszt%C3%A9nys%C3%A9g)templom alatt tárták fel. A székelyek később valószínűleg a [Székelyföldre](https://hu.wikipedia.org/wiki/Sz%C3%A9kelyf%C3%B6ld) települtek. [1267](https://hu.wikipedia.org/wiki/1267)-ben már [szászok](https://hu.wikipedia.org/wiki/Erd%C3%A9lyi_sz%C3%A1szok) lakták. [1283](https://hu.wikipedia.org/wiki/1283)-ban [dékanátus](https://hu.wikipedia.org/w/index.php?title=D%C3%A9kan%C3%A1tus&action=edit&redlink=1" \o "Dékanátus (a lap nem létezik)) székhelye volt. Mint vásáros helyről elsőként [1317](https://hu.wikipedia.org/wiki/1317)-ben emlékeztek meg róla. A 16. századig főként [oppidumként](https://hu.wikipedia.org/wiki/Mez%C5%91v%C3%A1ros" \o "Mezőváros) említették, és [1552](https://hu.wikipedia.org/wiki/1552)-ig [Nagyselykkel](https://hu.wikipedia.org/wiki/Nagyselyk" \o "Nagyselyk) és [Berethalommal](https://hu.wikipedia.org/wiki/Berethalom" \o "Berethalom) versengett. Az [1318](https://hu.wikipedia.org/wiki/1318)-tól adatolható [Medgyesszék](https://hu.wikipedia.org/wiki/Medgyessz%C3%A9k" \o "Medgyesszék) székhelye volt, [plébániai](https://hu.wikipedia.org/wiki/Pl%C3%A9b%C3%A1nia" \o "Plébánia) iskolája a [14. századtól](https://hu.wikipedia.org/wiki/14._sz%C3%A1zad) működött.

[1424](https://hu.wikipedia.org/wiki/1424)-ben két vásár tartására kapott szabadalmat. [1438](https://hu.wikipedia.org/wiki/1438)-ban [Mezid bég](https://hu.wikipedia.org/w/index.php?title=Mezid_b%C3%A9g&action=edit&redlink=1) betörő [török](https://hu.wikipedia.org/wiki/Oszm%C3%A1n_Birodalom) csapatai dúlták fel. Templomerődjének várnagyát először [1450](https://hu.wikipedia.org/wiki/1450)-ben említették. [1444](https://hu.wikipedia.org/wiki/1444)-ben [ferences](https://hu.wikipedia.org/wiki/Ferences_rend) kolostor, [1487](https://hu.wikipedia.org/wiki/1487)-ben ispotály működött benne. [Mátyás király](https://hu.wikipedia.org/wiki/I._M%C3%A1ty%C3%A1s_magyar_kir%C3%A1ly) [1477](https://hu.wikipedia.org/wiki/1477)-ben 32 zsoldos tartására adott engedélyt a városnak, majd [1490](https://hu.wikipedia.org/wiki/1490) és [1532](https://hu.wikipedia.org/wiki/1532) között felépült a városfal, amely a [18. századig](https://hu.wikipedia.org/wiki/18._sz%C3%A1zad) a város területi fejlődésének is határt szabott. Ezzel párhuzamosan, [1495](https://hu.wikipedia.org/wiki/1495)-től egyre többször említették [civitasként](https://hu.wikipedia.org/wiki/Szabad_kir%C3%A1lyi_v%C3%A1ros" \o "Szabad királyi város), [1507](https://hu.wikipedia.org/wiki/1507)-től pedig [július 13](https://hu.wikipedia.org/wiki/J%C3%BAlius_13.)-án éves vásárt is tartott. [1529](https://hu.wikipedia.org/wiki/1529)-ben [János király](https://hu.wikipedia.org/wiki/I._J%C3%A1nos_magyar_kir%C3%A1ly) vezére, Kun Kocsárd ostromolta, végül [1530](https://hu.wikipedia.org/wiki/1530)-ban hosszas ostrom után kapitulált. Ide menekült [1534](https://hu.wikipedia.org/wiki/1534)-ben [Lodovico Gritti](https://hu.wikipedia.org/wiki/Lodovico_Gritti" \o "Lodovico Gritti) erdélyi kormányzó, de [Majláth István](https://hu.wikipedia.org/wiki/Majl%C3%A1th_Istv%C3%A1n" \o "Majláth István), Szapolyai és a [havasalföldi](https://hu.wikipedia.org/wiki/Havasalf%C3%B6ld) vajda [Medgyes várát ostromló](https://hu.wikipedia.org/wiki/Medgyes_ostroma_(1534)" \o "Medgyes ostroma (1534)) serege a falakon rést lőve betört, és Majláth parancsára lefejezték. Szapolyai [1537](https://hu.wikipedia.org/wiki/1537)-ben maga elé idézte polgárait, mert akadályozták a [brassóiak](https://hu.wikipedia.org/wiki/Brass%C3%B3" \o "Brassó)üzleteit.

[1545](https://hu.wikipedia.org/wiki/1545)-ben Medgyesen mondták ki a [szászok](https://hu.wikipedia.org/wiki/Erd%C3%A9lyi_sz%C3%A1szok) az [ágostai hitvalláshoz](https://hu.wikipedia.org/wiki/%C3%81gostai_hitvall%C3%A1s) való csatlakozásukat. A század közepére korábbi plébániai iskolája szintén evangélikussá lett. [1510](https://hu.wikipedia.org/wiki/1510)-ben háromszáz szász [hospes](https://hu.wikipedia.org/wiki/Hospes" \o "Hospes), 38 [zsellér](https://hu.wikipedia.org/wiki/Zsell%C3%A9r), két pásztor és négy szegény családfő lakta családostul.

A város történetében meghatározó jelentőségű volt az [1552](https://hu.wikipedia.org/wiki/1552)-es év. Ekkor [I. Ferdinándtól](https://hu.wikipedia.org/wiki/I._Ferdin%C3%A1nd_magyar_kir%C3%A1ly) [szabad királyi városi](https://hu.wikipedia.org/wiki/Szabad_kir%C3%A1lyi_v%C3%A1ros)kiváltságot kapott, egyben a Kétszék néven egyesített Medgyes- és [Nagyselykszék](https://hu.wikipedia.org/w/index.php?title=Nagyselyksz%C3%A9k&action=edit&redlink=1" \o "Nagyselykszék (a lap nem létezik)) székhelye lett. Lezárult tehát a környékbeli mezővárosokkal vívott gazdasági és presztízsharca, és egyértelműen a [Küküllő](https://hu.wikipedia.org/wiki/K%C3%BCk%C3%BCll%C5%91) vidéki, szászok lakta területek, egyben a Küküllő menti borvidék központjává vált. [1566](https://hu.wikipedia.org/wiki/1566)-ban, egy [pestisjárvány](https://hu.wikipedia.org/wiki/Pestis) pusztításai után járt itt [Giovanandrea Gromo](https://hu.wikipedia.org/w/index.php?title=Giovanandrea_Gromo&action=edit&redlink=1" \o "Giovanandrea Gromo (a lap nem létezik)), [János Zsigmond](https://hu.wikipedia.org/wiki/II._J%C3%A1nos_magyar_kir%C3%A1ly) testőrkapitánya. A házak többsége ekkor romosan állt. A legtöbb ház kőből épült, de még sok volt a faépület is. A 16–[17. században](https://hu.wikipedia.org/wiki/17._sz%C3%A1zad) többször volt erdélyi országgyűlések színhelye. [1576](https://hu.wikipedia.org/wiki/1576)-ban itt, az országgyűlésen kérték fel a lengyelek [Báthory Istvánt](https://hu.wikipedia.org/wiki/B%C3%A1thory_Istv%C3%A1n) királyuknak, itt választották fejedelemmé a lemondott [Báthory Zsigmond](https://hu.wikipedia.org/wiki/B%C3%A1thory_Zsigmond) helyett [1599](https://hu.wikipedia.org/wiki/1599)-ben [Báthory Andrást](https://hu.wikipedia.org/wiki/B%C3%A1thory_Andr%C3%A1s_erd%C3%A9lyi_fejedelem" \o "Báthory András erdélyi fejedelem) és [1605](https://hu.wikipedia.org/wiki/1605)-ben [Bocskai Istvánt](https://hu.wikipedia.org/wiki/Bocskai_Istv%C3%A1n). [1588](https://hu.wikipedia.org/wiki/1588)-ban az itteni országgyűlés határozta el a [jezsuiták](https://hu.wikipedia.org/wiki/J%C3%A9zus_T%C3%A1rsas%C3%A1ga) száműzését Erdélyből és nagykorúsította János Zsigmondot. [1658](https://hu.wikipedia.org/wiki/1658). [január 9-én](https://hu.wikipedia.org/wiki/Janu%C3%A1r_9.) az országgyűlés itt fosztotta meg [II. Rákóczi Györgyöt](https://hu.wikipedia.org/wiki/II._R%C3%A1k%C3%B3czi_Gy%C3%B6rgy) fejedelmi trónigényétől, majd [január 24-én](https://hu.wikipedia.org/wiki/Janu%C3%A1r_24.) ismét fejedelemnek ismerte el. [1603](https://hu.wikipedia.org/wiki/1603)-ban [Székely Mózes](https://hu.wikipedia.org/wiki/Sz%C3%A9kely_M%C3%B3zes) serege pusztította, [1611](https://hu.wikipedia.org/wiki/1611)-ben [Forgách Zsigmond](https://hu.wikipedia.org/wiki/Forg%C3%A1ch_Zsigmond" \o "Forgách Zsigmond) vezetésével a császáriak foglalták el, akiket ugyanazon évben [Báthory Gábor](https://hu.wikipedia.org/wiki/B%C3%A1thory_G%C3%A1bor_erd%C3%A9lyi_fejedelem) hadai űztek ki. [1705](https://hu.wikipedia.org/wiki/1705)-ben [Forgách Simon](https://hu.wikipedia.org/wiki/Forg%C3%A1ch_Simon) ostrommal foglalta el a császáriaktól, majd [1706](https://hu.wikipedia.org/wiki/1706)-ban [II. Rákóczi Ferenc](https://hu.wikipedia.org/wiki/II._R%C3%A1k%C3%B3czi_Ferenc" \o "II. Rákóczi Ferenc) tartott benne országgyűlést.

[1501](https://hu.wikipedia.org/wiki/1501)-ben hat, [1642](https://hu.wikipedia.org/wiki/1642)-ben 28, [1698](https://hu.wikipedia.org/wiki/1698)-ban 33 [céh](https://hu.wikipedia.org/wiki/C%C3%A9h) működött benne. [1750](https://hu.wikipedia.org/wiki/1750)-ben 779 családfője közül 54 volt szűcs, 53 csizmadia, 27 mészáros, 23 szabó, 22 szíjgyártó, 21 kádár és 21 varga. [1629](https://hu.wikipedia.org/wiki/1629)-ben hidat építettek a Nagy-Küküllő felett. Evangélikus gimnáziuma mellett, amely [1637](https://hu.wikipedia.org/wiki/1637) után bővült gimnáziummá és [1762](https://hu.wikipedia.org/wiki/1762) után építették ki filozófiai és teológiai osztályát, a [piaristák](https://hu.wikipedia.org/wiki/Piarist%C3%A1k) [1741](https://hu.wikipedia.org/wiki/1741) és [1789](https://hu.wikipedia.org/wiki/1789) között [kis gimnáziumot](https://hu.wikipedia.org/w/index.php?title=Kisgimn%C3%A1zium&action=edit&redlink=1" \o "Kisgimnázium (a lap nem létezik)) is működtettek. [1767](https://hu.wikipedia.org/wiki/1767) és [1810](https://hu.wikipedia.org/wiki/1810) között falai között üzemelt Johann Sifft nyomdája. A [18. század](https://hu.wikipedia.org/wiki/18._sz%C3%A1zad) folyamán szász és román lakossággal lassan létrejöttek a várfalakon kívüli városrészek. A várostól délre 1804–5-ben épült fel kaszárnyája, de már korábban jelentős katonai helyőrség állomásozott benne. [1786](https://hu.wikipedia.org/wiki/1786)-ban, az ún. „koncivilitási rendelet” értelmében a magyarok és a románok is engedélyt kaptak arra, hogy letelepedjenek a belvárosban. Ekkor 4586-an lakták.

Az [1840-es években](https://hu.wikipedia.org/wiki/1840-es_%C3%A9vek) [Szent Margit](https://hu.wikipedia.org/wiki/Antiokheiai_Szent_Margit)-napon (evangélikus templomának középkori védőszentje) tartott vására az egyik legjelentősebb volt Erdélyben. Rajta [moldvai](https://hu.wikipedia.org/wiki/Moldva) lovak, gyapjú, sajt, sarló, kénkő, szalmakalapok és székely faedények cseréltek gazdát. Ősszel, [Szent Mihálykor](https://hu.wikipedia.org/wiki/Mih%C3%A1ly_arkangyal) nevezetes vászon- és kendervásárt is tartott. [1844](https://hu.wikipedia.org/wiki/1844)-ben a német lett az oktatás nyelve és beindult a jogi képzés az evangélikus gimnáziumban.

A szék követei az [1848](https://hu.wikipedia.org/wiki/1848) nyarán tartott kolozsvári országgyűlésen, utasításuktól eltérően Erdély és Magyarország uniója mellett szavaztak, és a haragos polgárok nem is választották meg őket a pesti országgyűlésre. Nyáron a városban állomásozott [Gedeon](https://hu.wikipedia.org/w/index.php?title=Gedeon_L%C3%A1szl%C3%B3&action=edit&redlink=1" \o "Gedeon László (a lap nem létezik))tábornok négyezer katonája. Augusztusban a szász ifjúság nagygyűlése, [Stephan Ludwig Roth](https://hu.wikipedia.org/wiki/Stephan_Ludwig_Roth" \o "Stephan Ludwig Roth) vezetésével levélben üdvözölte a [frankfurti birodalmi gyűlést](https://hu.wikipedia.org/w/index.php?title=Frankfurti_birodalmi_gy%C5%B1l%C3%A9s&action=edit&redlink=1). [1849](https://hu.wikipedia.org/wiki/1849). [január 18-án](https://hu.wikipedia.org/wiki/Janu%C3%A1r_18.) vonult be [Bem](https://hu.wikipedia.org/wiki/Bem_J%C3%B3zsef" \o "Bem József) főserege. A császáriak ellencsapása után [Zsurmay Lipót](https://hu.wikipedia.org/w/index.php?title=Zsurmay_Lip%C3%B3t&action=edit&redlink=1" \o "Zsurmay Lipót (a lap nem létezik)) őrnagy [február 9-én](https://hu.wikipedia.org/wiki/Febru%C3%A1r_9.) visszafoglalta. [Február 15-én](https://hu.wikipedia.org/wiki/Febru%C3%A1r_15.) itt csatlakozott Bemhez [Gál Sándor](https://hu.wikipedia.org/wiki/G%C3%A1l_S%C3%A1ndor_(t%C3%A1bornok)) székely hadereje. [Március 2](https://hu.wikipedia.org/wiki/M%C3%A1rcius_2." \o "Március 2.)-án [Czetz](https://hu.wikipedia.org/wiki/Czecz_Antal) verte vissza [Puchnernek](https://hu.wikipedia.org/wiki/Puchner_Antal_Szaniszl%C3%B3" \o "Puchner Antal Szaniszló) a város felé törő seregét. Bem [március 3-án](https://hu.wikipedia.org/wiki/M%C3%A1rcius_3.), szuronycsatát követően hagyta el a várost.

[1876](https://hu.wikipedia.org/wiki/1876)-ban a [Királyföld](https://hu.wikipedia.org/wiki/Kir%C3%A1lyf%C3%B6ld) megszüntetésével létrehozott [Nagy-Küküllő vármegyéhez](https://hu.wikipedia.org/wiki/Nagy-K%C3%BCk%C3%BCll%C5%91_v%C3%A1rmegye) csatolták. [1871](https://hu.wikipedia.org/wiki/1871)-ben itt létesült a három szász mezőgazdasági iskola (Ackerbauschule), [1873](https://hu.wikipedia.org/wiki/1873)-ban pedig az öt tanonciskola (Gewerbeschule) egyike. [1872](https://hu.wikipedia.org/wiki/1872)-ben, a [Kiskapus](https://hu.wikipedia.org/wiki/Kiskapus) és [Segesvár](https://hu.wikipedia.org/wiki/Segesv%C3%A1r) közötti szakasz megépülésével kapcsolódott be a vasúti közlekedésbe. [1862](https://hu.wikipedia.org/wiki/1862)-ben, majd [1885](https://hu.wikipedia.org/wiki/1885)-ben jött létre magyar kaszinója, [1875](https://hu.wikipedia.org/wiki/1875)-ben pedig zsidó hitközsége. A [filoxérajárvány](https://hu.wikipedia.org/wiki/Filox%C3%A9ra) [1887](https://hu.wikipedia.org/wiki/1887)-től jelentős károkat okozott a vidék hagyományos szőlőművelésében.

Medgyes több jelentős szász politikai gyűlés színhelyéül szolgált. [1872](https://hu.wikipedia.org/wiki/1872)-ben itt tartották az ún. „első Sachsentag”-ot. Az ezen megfogalmazott medgyesi program elfogadta a [dualizmus](https://hu.wikipedia.org/wiki/Osztr%C3%A1k%E2%80%93Magyar_Monarchia) alkotmányos keretét, de a [Szászföld](https://hu.wikipedia.org/wiki/Sz%C3%A1szf%C3%B6ld) törvényhatósági szintű önkormányzatának fenntartását és a kisebbségi jogok kiterjesztését követelte. [1893](https://hu.wikipedia.org/wiki/1893). [október 20-án](https://hu.wikipedia.org/wiki/Okt%C3%B3ber_20.) itt bontott zászlót a [zöldszász mozgalom](https://hu.wikipedia.org/w/index.php?title=Z%C3%B6ldsz%C3%A1szok&action=edit&redlink=1" \o "Zöldszászok (a lap nem létezik)), amely a magyar kormányzattal együttműködő [feketeszászokkal](https://hu.wikipedia.org/w/index.php?title=Feketesz%C3%A1szok&action=edit&redlink=1" \o "Feketeszászok (a lap nem létezik)) szemben a radikálisabb kisebbségvédelem, a szász–sváb összefogás és a [Németországgal](https://hu.wikipedia.org/wiki/N%C3%A9metorsz%C3%A1g) való kapcsolatok fenntartása mellett foglalt állást. [1919](https://hu.wikipedia.org/wiki/1919). [január 8-án](https://hu.wikipedia.org/wiki/Janu%C3%A1r_8.) a medgyesi szász küldöttgyűlés elfogadta a szászok lakta területek Romániához csatolását, a [gyulafehérvári gyűlés](https://hu.wikipedia.org/w/index.php?title=Gyulafeh%C3%A9rv%C3%A1ri_gy%C5%B1l%C3%A9s&action=edit&redlink=1) határozatainak szellemében.

Gazdasága a [19. század](https://hu.wikipedia.org/wiki/19._sz%C3%A1zad) végéig főként a kézművesiparra, a kereskedelemre és a szőlőművelésre épült. [1890](https://hu.wikipedia.org/wiki/1890)-től több szász mészáros hozott létre kisebb szalámi- és felvágottgyártó üzemet (Guggenberger, Fleischer, Binder és Zikeli). Ezek közül Josef Theil [1895](https://hu.wikipedia.org/wiki/1895)-ben alapított és [1898](https://hu.wikipedia.org/wiki/1898)-ban 28 munkást foglalkoztató kis gyára,[[5]](https://hu.wikipedia.org/wiki/Medgyes#cite_note-5) a mai Salconserv elődje vált a legjelentősebbé. Medgyesen gyártották a Romániába a [Vöröstoronyi-szoroson](https://hu.wikipedia.org/wiki/V%C3%B6r%C3%B6storonyi-szoros) át jutó és ott ezért salam de Sibiuként ('[szebeni](https://hu.wikipedia.org/wiki/Nagyszeben" \o "Nagyszeben) szalámi' – a mai románban kb. '[téliszalámi](https://hu.wikipedia.org/wiki/T%C3%A9liszal%C3%A1mi)') ismert termékek többségét. Samuel Karres [1881](https://hu.wikipedia.org/wiki/1881)-ben alapított tímárműhelye [1914](https://hu.wikipedia.org/wiki/1914) után bővült komoly bőrgyárrá. Államosítása előtt, [1947](https://hu.wikipedia.org/wiki/1947)-ben ezer munkást foglalkozatott és ezzel Románia harmadik legnagyobb bőripari vállalata volt. Ugyancsak 1914-ben jött létre Citron és társa bőrgyára. [1917](https://hu.wikipedia.org/wiki/1917)-ben megépült a [báznai](https://hu.wikipedia.org/wiki/B%C3%A1zna" \o "Bázna) földgázmezőt a várossal összekötő, 5,5 kilométeres gázvezeték.

Az [első világháború](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) után a földgáz mint helyi energiaforrás ipari fellendüléshez vezetett. [1923](https://hu.wikipedia.org/wiki/1923)-ban ide helyezték át az [1915](https://hu.wikipedia.org/wiki/1915)-ben [Budapesten](https://hu.wikipedia.org/wiki/Budapest) alakult Magyar Földgáz Rt. központját, melynek irodaháza [1925](https://hu.wikipedia.org/wiki/1925)-ben, a vasútállomás mellett épült föl. Szintén 1925-ben adták át a cég első nyomásszabályozó állomását. [1912](https://hu.wikipedia.org/wiki/1912)-ben alapította Ambrosi és Czell a borüzemét, [1918](https://hu.wikipedia.org/wiki/1918)-tól működött a Rosenauer-féle csavargyár, [1921](https://hu.wikipedia.org/wiki/1921)-től Peter Westen zománcozottedény-gyára, [1922](https://hu.wikipedia.org/wiki/1922)-ben a Román Kartonszövetipar és Josef Klinger műselyemgyára. [1936](https://hu.wikipedia.org/wiki/1936)-tól a Schembra/Ideal kerékpár- és gyermekkocsigyár. Minden jelentősebb ipari üzeme szászok vagy magyarok tulajdonában volt, de a munkások többségét már [1913](https://hu.wikipedia.org/wiki/1913)-ban is románok alkották. Egy [1943](https://hu.wikipedia.org/wiki/1943)-as statisztika szerint a medgyesi ipari munkások közül 2337 volt román, 1158 szász, 889 magyar, 70 zsidó és 201 más nemzetiségű.

A Csáki testvérek Budapestről [1922](https://hu.wikipedia.org/wiki/1922)-ben Medgyesre telepítették a Vitrometan üveggyárat, amelyhez [csehországi](https://hu.wikipedia.org/wiki/Csehorsz%C3%A1g) német munkásokat toboroztak. A gyár mellett munkáslakótelepet hoztak létre. Az üzemet [1929](https://hu.wikipedia.org/wiki/1929)-ben, német tőkével bővítették, és az [1930-as években](https://hu.wikipedia.org/wiki/1930-as_%C3%A9vek) mint [Délkelet-Európa](https://hu.wikipedia.org/wiki/D%C3%A9lkelet-Eur%C3%B3pa) legnagyobb üveggyára termékei jelentős részét külföldre, a [Közel](https://hu.wikipedia.org/wiki/K%C3%B6zel-Kelet)- és a Közép-Keletre, illetve az [Egyesült Államokba](https://hu.wikipedia.org/wiki/Amerikai_Egyes%C3%BClt_%C3%81llamok" \o "Amerikai Egyesült Államok) exportálta. Lámpaburákat, műszaki üveget, illatszeres flakonokat, ólomkristályt gyártott, [1939](https://hu.wikipedia.org/wiki/1939)-ben 1600, [1944](https://hu.wikipedia.org/wiki/1944)-ben kétezer alkalmazottat foglalkoztatott. Amikor a tulajdonos testvérpárt [1949](https://hu.wikipedia.org/wiki/1949)-ben letartóztatták, a gyár több mint ezer munkása írt alá érdekükben kegyelmi kérvényt. A gyár utódja az [1970-es években](https://hu.wikipedia.org/wiki/1970-es_%C3%A9vek) a romániai termelés egyharmadát adta. Az ipar fellendülése az [I. világháború](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) után sok magyar munkást is a városba vonzott, főként a [Székelyföldről](https://hu.wikipedia.org/wiki/Sz%C3%A9kelyf%C3%B6ld). A két világháború között a Gabelberg/Dealul Furcilor hegyen katonai repülőtér és pilótaiskola működött.

[1944](https://hu.wikipedia.org/wiki/1944)-ben a szászok elveszítették politikai jogaikat, nagy részüket a [Szovjetunióba](https://hu.wikipedia.org/wiki/Szovjetuni%C3%B3) hurcolták kényszermunkára, majd az [1960-as](https://hu.wikipedia.org/wiki/1960-as_%C3%A9vek)–[90-es években](https://hu.wikipedia.org/wiki/1990-es_%C3%A9vek) döntő többségük [Németországba](https://hu.wikipedia.org/wiki/N%C3%A9metorsz%C3%A1g) vándorolt ki (a román kommunista kormány komoly fejpénz és vagyonuk hátrahagyása fejében engedte meg). A városban új lakótelepek és kertes családi házas negyedek épültek. [1948](https://hu.wikipedia.org/wiki/1948)-ra, hosszú tervezés után végre megépült a várost [Bukaresttel](https://hu.wikipedia.org/wiki/Bukarest) összekötő földgázvezeték. [1968](https://hu.wikipedia.org/wiki/1968)-ban emelték municípium rangjára. [2000](https://hu.wikipedia.org/wiki/2000)-től az [RMDSZ](https://hu.wikipedia.org/wiki/Rom%C3%A1niai_Magyar_Demokrata_Sz%C3%B6vets%C3%A9g) még négy képviselővel vett részt a várost irányító testületben és az alpolgármestert is a párt adta, [2008](https://hu.wikipedia.org/wiki/2008)-ban már csak két jelöltje jutott be a képviselőtestületbe.

Látnivalók

* Az [evangélikus templom](https://hu.wikipedia.org/w/index.php?title=Medgyesi_er%C5%91dtempkom&action=edit&redlink=1), az erdélyi [gótika](https://hu.wikipedia.org/wiki/G%C3%B3tika) egyik jelentős alkotása. Ferde tornya a város jelképe. A templomot öt toronnyal erődített falgyűrű veszi körül.
* A főtéri Schuller-ház, a legjelentősebb [reneszánsz](https://hu.wikipedia.org/wiki/Renesz%C3%A1nsz) polgárház Erdélyben
* A [római katolikus](https://hu.wikipedia.org/wiki/Latin_r%C3%ADtus%C3%BA_katolikus_egyh%C3%A1z) (volt [ferences](https://hu.wikipedia.org/wiki/Ferences_rend)) templom (gótikus–barokk) és a mellette álló volt kolostorépület épülete (ma városi múzeum)
* Az 1485 méter hosszan megmaradt városfal. Több tornya közül a legérdekesebbek a déli Forkesch-kaputorony és az északi Steingässer-torony.
* A főtéren a volt [piarista](https://hu.wikipedia.org/wiki/Piarist%C3%A1k) gimnázium épülete
* [Stephan Ludwig Roth](https://hu.wikipedia.org/wiki/Stephan_Ludwig_Roth)-emlékház
* A Stephan Ludwig Roth Elméleti Líceum (a volt szász evangélikus gimnázium) épülete ([szecessziós](https://hu.wikipedia.org/wiki/Szecesszi%C3%B3), 1910–12)
* [Hermann Oberth](https://hu.wikipedia.org/wiki/Hermann_Oberth)-emlékház
* A volt huszárkaszárnya
* Az evangélikus gimnázium egykori tornaterme
* Medgyes a romániai gázipar központja. Itt székelnek a gáz kitermelésért, elosztásáért, tározásáért, kereskedelméért, a földgázkutatásért és a hálózat karbantartásáért felelős vállalatok: a Romgaz, a Transgaz, a Dafora és az Exprogaz.
* Salconserv szalámi-, felvágott- és konzervgyár. Elődje, Josef Theil szalámigyára [1895](https://hu.wikipedia.org/wiki/1895)-ben alakult. [2006](https://hu.wikipedia.org/wiki/2006) és [2008](https://hu.wikipedia.org/wiki/2008)között korszerűsítették, Kapacitása [2010](https://hu.wikipedia.org/wiki/2010)-ben napi hatvan tonna húskészítmény és harminc tonna konzerv előállítására volt alkalmas. Országszerte tizenegy márkaboltot üzemeltet.
* Vitrometan öblösüveggyár: poharak, vázák, mécsestartók
* Geromed síküveggyár
* Emailul kerámia- és teflongyár 2008-ban 1200 dolgozója volt.
* Kromberg & Schubert vezetékköteggyár ([2005](https://hu.wikipedia.org/wiki/2005) óta)
* Automecanica autókarosszéria-gyár

Oktatás

* A városban tizenegy általános iskola működik, köztük a magyar tannyelvű Báthory István Általános Iskola.
* Gázipari Országos Iskolaközpont, a műszaki tagozaton részben magyar tannyelvvel.
* Stephan Ludwig Roth Elméleti Líceum (a volt evangélikus gimnázium épületében), román és német tagozattal
* Axente Sever Elméleti Líceum (a volt szász mezőgazdasági iskola jogutódja).[[15]](https://hu.wikipedia.org/wiki/Medgyes#cite_note-15) 1996-ig német, 2000-ig magyar tagozata is volt.
* Mediensis könnyűipari technikum
* gépipari iskolaközpont

Sport

* Labdarúgás: [CS Gaz Metan Mediaș](https://hu.wikipedia.org/wiki/CS_Gaz_Metan_Media%C8%99) – első ligás
* Kosárlabda: [Gaz Metan Mediaș](https://hu.wikipedia.org/w/index.php?title=Gaz_Metan_Media%C8%99_(kos%C3%A1rlabdacsapat)&action=edit&redlink=1) – első ligás

Média

A városban két helyi rádió (Radio Mediaș és Radio Ring), egy helyi tv-adó (Nova Tv) és három hetilap (Monitorul de Mediaș, Jurnal de Weekend és Medieșeanul) működik.

Testvérvárosai

* [Lengyelország](https://hu.wikipedia.org/wiki/F%C3%A1jl:Flag_of_Poland.svg) [Głogów](https://hu.wikipedia.org/wiki/G%C5%82og%C3%B3w" \o "Głogów), [Lengyelország](https://hu.wikipedia.org/wiki/Lengyelorsz%C3%A1g)
* [Holland](https://hu.wikipedia.org/wiki/F%C3%A1jl:Flag_of_the_Netherlands.svg) [Joure](https://hu.wikipedia.org/wiki/Joure" \o "Joure), [Hollandia](https://hu.wikipedia.org/wiki/Hollandia)
* [USA](https://hu.wikipedia.org/wiki/F%C3%A1jl:Flag_of_the_United_States.svg) [Mineral Wells](https://hu.wikipedia.org/w/index.php?title=Mineral_Wells_(Texas)&action=edit&redlink=1" \o "Mineral Wells (Texas) (a lap nem létezik)), [Amerikai Egyesült Államok](https://hu.wikipedia.org/wiki/Amerikai_Egyes%C3%BClt_%C3%81llamok)
* [Magyar](https://hu.wikipedia.org/wiki/F%C3%A1jl:Civil_Ensign_of_Hungary.svg) [Sopron](https://hu.wikipedia.org/wiki/Sopron), [Magyarország](https://hu.wikipedia.org/wiki/Magyarorsz%C3%A1g)

Forrás

https://hu.wikipedia.org/wiki/Medgyes